Żagħżugħ t’20 sena mill-Polonja ammetta fil-qorti li saq bl-addoċċ u għamel ħsara diversi karozzi u dgħajjes f’inċident li fih kien għoddu tilef ħajtu. Daniel Artur Sobczak kien anke fil-periklu tal-mewt wara li spiċċa bil-karozza fil-baħar. L-inċident seħħ fil-lejl tal-15 ta’ Marzu fi Triq ix-Xatt, fl-Imsida. Hu ġie salvat minn uffiċjal tal-Protezzjoni Ċivili li qabeż il-baħar u rnexxielu joħorġu mill-karozza. Fil-qorti nqal li Sobczak għamel erbat ijiem f’koma iżda rnexxielu jsalva. Huwa diġà ħallas sebat elef ewro fi spejjeż għall-ħsarat li wettaq. Il-qorti weħlitu erba’ mitt ewro multa u ssospendietlu l-liċenzja tas-sewqan għal tliet xhur.